10 ทีมพร้อมหวดแข้งศึก โค้กคัพ โซนอีสานบน
ความเคลื่อนไหวของการแข่งขันฟุตบอลเยาวชนรุ่นอายุไม่เกิน 19 ปี ชิงชนะเลิศแห่งประเทศไทย รายการ โค้กคัพ รอบคัดเลือกกลุ่ม 7 โซนภาคตะวันออกเฉียงเหนือตอนบน ระหว่างวันที่ 28 พ.ย - 3 ธ.ค 2562 ที่ จ.เลย รับหน้าที่เป็นเจ้าภาพ,วันที่ 27 พ.ย. 62 ได้มีการประชุมผู้จัดการทีมโดยได้รับเกียรติจาก ดร.ศราวุธ ดิษยวรรธนะ ผู้จัดการสายงานพิเศษและกีฬา บริษัท ไทยน้ำทิพย์ คอมเมอร์เชียล จำกัด, ประยูร อรัญรุท นายอำเภอวังสะพุง, ทัศนัย์ มงคลวัจน์ นายกสมาคมกีฬาแห่งจังหวัดเลย, ชาญวิทย์ ศรีมงคล นายกเทศมนตรีเมืองวังสะพุง, พรพนา ชัยประเสริฐ ผู้จัดการกลุ่มกิจกรรมและปฏิบัติการตลาดบริษัท ไทยน้ำทิพย์ คอมเมอร์เชียล จำกัด, นภัทร อภิรักษ์เสนา ผู้จัดการกิจกรรมการตลาด บริษัท ไทยน้ำทิพย์ คอมเมอร์เชียล จำกัด พร้อมด้วยตัวแทนจาก 10 สโมสรของกลุ่มนี้เข้าร่วมประชุม ณ ห้องประชุมเทศบาลเมืองวังสะพุง,ประยูร อรัญรุท นายอำเภอวังสะพุง ได้กล่าวว่า จ.เลย รู้สึกเป็นเกียรติอย่างมากที่ได้รับหน้าที่จัดฟุตบอล โค้กคัพ ซึ่งเป็นรายการที่ให้โอกาสเยาวชนไทยได้โชว์ฝีเท้าและก้าวไปเป็นนักฟุตบอลอาชีพต่อไป ซึ่ง จ.เลย และ อำเภอวังสะพุง นั้นพร้อมเต็มที่ในการจัดการแข่งขัน อีกทั้งช่วงนี้อากาศที่นี่กำลังดี ก็หวังว่าทีมต่างๆ จะได้รับความประทับใจและได้ประโยชน์ต่างๆ มากที่สุด, , ดร.ศราวุธ ดิษยวรรธนะ ผู้จัดการสายงานพิเศษและกีฬา บริษัท ไทยน้ำทิพย์ คอมเมอร์เชียล จำกัด กล่าวว่า การแข่งขันฟุตบอลโค้กคัพในตอนนี้ก็ครบรอบ 40 ปีเป็นที่เรียบร้อย สร้างนักเตะประดับทีมชาติมากมาย ซึ่งการแข่งขันยังคงเข้มข้นมากๆ และขอขอบคุณ จ.เลย และอำเภอวังสะพุง ที่มีการต้อนรับเป็นอย่างดีเยี่ยม โดยในปีนี้ฟุตบอลโค้กคัพเดินทางมาถึงกลุ่มที่ 7 เป็นที่เรียบร้อยแล้ว โดยก่อนหน้านี้มี อาร์มี่ ยูไนเต็ด แชมป์โซนกรุงเทพฯ, คาเด็นซ่า สตูล ยูไนเต็ด แชมป์โซนภาคใต้, อัสสัมชัญ ยูไนเต็ด แชมป์โซนภาคตะวันตก, ชลบุรี เอฟซี แชมป์โซนภาคตะวันออก, ชัยนาท ฮอร์นบิล แชมป์โซนภาคเหนือตอนล่าง และ บุรีรัมย์ แชมป์โซนภาคอีสานตอนล่าง ถือว่าเข้าสู่ช่วงโค้งสุดท้ายแล้ว อีกทั้งปีนี้ทีมแชมป์ประเทศยังได้รางวัลสุดพิเศษคือการไปอังกฤษอีกด้วย ก็หวังว่านักเตะทุกคนจะโชว์ผลงานอย่างเต็มที่และมีสปิริตในการแข่งขัน,สำหรับการแข่งขันฟุตบอลเยาวชนรุ่นอายุไม่เกิน 19 ปี ชิงชนะเลิศแห่งประเทศไทย รายการ โค้กคัพ รอบคัดเลือกภาคตะวันออกเฉียงเหนือตอนบน มีทั้งหมด 10 ทีม โดยรอบแรกแบ่งเป็น 3 สายดังนี้ สายเอ สมาคมกีฬาแห่งจังหวัดหนองคาย, หนองบัว พิชญ เอฟซี, ไทเกอร์คิดส์ มุกดาหาร ยูไนเต็ด, สายบี สมาคมกีฬาแห่งจังหวัดนครพนม, อุดรธานี เอฟซี, ขอนแก่น เอฟซี สายซี จังหวัดสกลนคร, กาฬสินธุ์ ซิตี้, เมืองเลย ยูไนเต็ด, มหาสารคาม เอฟซี โดยจะแต่ละสายจะแข่งแบบพบกันหมดแล้วจะนำอันดับ 1 สายเอ กับ สายบี และอันดับ 1 กับ 2 ของสายซี เข้าสู่รอบรองชนะเลิศ โดยคู่เปิดสนามจะเป็นการพบกันระหว่าง เมืองเลย ยูไนเต็ด พบกับ มหาสารคาม เอฟซี ในวันที่ 28 พ.ย. เวลา 15.30 น. ที่สนามกีฬาอำเภอวังสะพุง.
ความเคลื่อนไหวของการแข่งขันฟุตบอลเยาวชนรุ่นอายุไม่เกิน 19 ปี ชิงชนะเลิศแห่งประเทศไทย รายการ โค้กคัพ รอบคัดเลือกกลุ่ม 7 โซนภาคตะวันออกเฉียงเหนือตอนบนระหว่างวันที่ 28 พ.ย - 3 ธ.ค 2562 ที่เลย
ข่าวบอล,ข่าวฟุตบอล,โค้กคัพ,ฟุตบอลเยาวชนรุ่นอายุไม่เกิน 19 ปี